**Hard helg i Hell for Andreas Bakkerud  
  
Rallycross in Hell ble en eventyrlig suksess for arrangøren med over 19000 tilskuere over tre solfylte og flotte dager på Lånkebanen i Stjørdal. Publikum fikk oppleve tøffe fighter og heftig kjøring fra tidenes største startfelt med Supercars. For Andreas Bakkerud ble det derimot en hard helg, og lite mesterskapspoeng med hjem. – Akkurat det kan jeg skylde meg selv for, men arrangementet denne helgen har vært utrolig bra, forteller Bakkerud.**   
  
Bakkerud havnet bakpå allerede før hjulene hadde rullet i gang i på Lørdagen.  
- Det ble en dobbel joker etter at bilen beveget seg på startplata i første omgang.   
Dermed ble jeg kjempende bakfra hele helgen. Vi hadde god fart på rundetidene, men klarte aldri å få det helt til totalt i heatene, forteller Bakkerud som endte som nummer 8 etter fire omganger.   
  
I semifinalen ble det virkelig action, og Andreas kom ut side om side med Petter Solberg. Det endte med en episode det ble snakket mye om:  
– Jeg gjorde samme manøver mot Tommy Rustad i fjerde omgang, men da uten kontakt mellom bilene. Jeg krysset linje bak Petter og prøver å gå for den luken som er der, men det blir kontakt, og jeg treffer curbsen og slår i stykker mitt høyre framhjul. I ettertid er det enkelt å si at jeg burde bremset – men slik er rallycross det er tight, forteller Bakkerud og legger til: - Det er jeg som ødelegger bilen min der ikke Petter.   
  
Bakkerud fortsatte å kjempe flere runder med bare tre hjul, men da felgen løsnet, og bremsene forsvant var det bare å parkere. - Kampen i rallycross er knalltøff nå – og jeg pushet for å komme meg til en finale i best mulig posisjon. Jeg har hatt 7 finaler på rad i år – men ingen seirer da jeg har måtte kjempe bakfra.  
  
Nå er det to uker til neste VM-runde, som går i Franske Loheac, og Bakkerud ser fortsatt lyst på avslutningen av sesongen: - Jeg kan nok ikke lengre utfordre Petter om VM-tittelen denne sesongen, men det er mye annet spennende å fighte for og legger til:  
 **- Takk til alle som kom og så på i helgen – det motiverer virkelig å se at interessen for rallycross øker. Arrangøren her på Lånkebanen har gjort en fantastisk innsats, og jeg håper publikum ble rik på opplevelser selv om jeg ble fattig på poeng og plasseringer.**